Document ID: /fineweb-2-swissfilter-quality_10-filterrobots/filtered/01777.jsonl.gz/38

Švajčiarskom sa šíria prípady podvodov po telefóne. Volajúci sú falošní policajti s vymysleným príbehom, na ktorého konci od vás žiadajú peniaze.
Podvodníci často volajú z falošného telefónneho čísla 117, čo je oficiálne telefónne číslo polície vo Švajčiarsku. Falošný policajt väčšinou rozpráva spisovnou nemčinou (Hochdeutsch) alebo má prízvuk cudzinca a vymyslený príbeh ukončuje požiadavkou o hotovosť, finančný prevod, cennosti alebo od vás žiada citlivé bankové údaje.
Základom ochrany je podozrievavosť. Polícia vám nikdy nebude volať z tiesňovej linky 117 alebo 112. Ak sa vám na displeji zobrazia tieto čísla, hovor okamžite zrušte a incident nahláste na polícii. Volajúci sa môže predstaviť ako policajt, prokurátor, kriminalista alebo vyšetrovateľ.
Prečítajte si aj: Polícia hľadá bankového lupiča zo Sirnachu
Zaznamenané falošné príbehy:
Zadržaný príbuzný, ktorý spôsobil vážnu dopravnú nehodu a potrebuje kauciu.
Policajná stopa na páchateľov, ktorí majú v pláne vykradnúť byt, či dom. Polícia posiela k vám niekoho, aby vyzdvihol hotovosť a cennosti, ktoré budú uložené na policajnej stanici.
Požiadavka na pomoc pri dolapení páchateľa. Výzva na stretnutie s človekom, ktorému odovzdáte hotovosť.
Zdroj: www.police.be.ch
Ak sa vám článok páčil, potešilo by nás vaše hodnotenie:
- hodnotenie webstránky na našom profile Facebook (max. 5 hviezdičiek a text)
- hodnotenie webstránky na našom profile Google Maps (max. 5 hviezdičiek a text)
Za váš čas vám vopred ďakujeme. Vaše hodnotenie nás motivuje v písaní ďalších zaujímavých a užitočných článkov.